Source: http://docplayer.fi/2051225-Kas-pohjavesi-tpo-luonnos-29-4-2008-kaakkois-suomen-vesienhoidon-toimenpideohjelma-pohjavesille-luonnos-28-4-2008.html
Timestamp: 2018-03-23 03:03:32+00:00
Document Index: 15346470

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ']

KAS/ Pohjavesi TPO LUONNOS KAAKKOIS-SUOMEN VESIENHOIDON TOIMENPIDEOHJELMA POHJAVESILLE Luonnos - PDF
KAS/ Pohjavesi TPO LUONNOS KAAKKOIS-SUOMEN VESIENHOIDON TOIMENPIDEOHJELMA POHJAVESILLE Luonnos
Download "KAS/ Pohjavesi TPO LUONNOS 29.4.2008. KAAKKOIS-SUOMEN VESIENHOIDON TOIMENPIDEOHJELMA POHJAVESILLE Luonnos 28.4.2008"
Jorma Harri Lahti
1 KAS/ Pohjavesi TPO LUONNOS KAAKKOIS-SUOMEN VESIENHOIDON TOIMENPIDEOHJELMA POHJAVESILLE Luonnos
2 KAS/ Pohjavesi TPO LUONNOS YLEISTÄ Johdanto Toimenpideohjelman laatiminen ja yhteistyö Tarkasteltavat pohjavedet Pohjavesialueiden rajaus ja luokittelu Pohjavedet Kaakkois-Suomen ympäristökeskuksen alueella VESIENHOITOON LIITTYVÄT OHJELMAT JA SUUNNITELMAT Kansainväliset ja kansalliset ohjelmat Maankäytön suunnittelu ja ohjaus Alueelliset ohjelmat ja hankkeet Vesihuoltosuunnitelmat Vedenottamoiden suoja-alueet Pohjavesialueiden suojelusuunnitelmat ERITYISET ALUEET Yleistä Vedenhankintakäytössä olevat pohjavesialueet Pohjavedenotto Tekopohjavesi Rantaimeytys VPD-Natura -pohjavesialueet EU-uimarannat POHJAVETTÄ VAARANTAVA JA MUUTTAVA TOIMINTA Maa- ja metsätalous Peltoviljely Karjatalous Metsätalous Turvetuotanto Asutus Liikenne Tieliikenne Rautatieliikenne Lentoliikenne Vesiliikenne Teollisuus ja yritystoiminta Pilaantuneet maa-alueet Maa-ainesten otto Vedenotto ja tekopohjaveden muodostaminen Puolustusvoimien toiminta ILMASTON MUUTOS JA MUUT TOIMINTAYMPÄRISTÖN MUUTOKSET POHJAVESIEN SEURANTA, RISKINARVIOINTI JA TILAN LUOKITTELU Tilatavoitteet Seuranta Pohjaveden luontaiset taustapitoisuudet Seurantatulokset Riskinarviointi Tilan luokittelu VESIENHOIDON TOIMENPITEET Toimenpiteiden suunnittelun perusteet Nykykäytännön mukaiset toimenpiteet Maa- ja metsätalous Turvetuotanto Asutus...51
3 KAS/ Pohjavesi TPO LUONNOS Liikenne Teollisuus ja yritystoiminta Vedenotto ja tekopohjaveden muodostaminen Maa-ainesten otto ja rakentaminen Pilaantuneet maa-alueet Puolustusvoimien toiminta Arvio nykykäytännön toimenpiteiden riittävyydestä Lisätoimenpiteet ja vaihtoehtotarkastelu Suojelusuunnitelmat Maa- ja metsätalous Asutus Liikenne Teollisuus ja yritystoiminta Vedenotto ja tekopohjaveden muodostaminen Maa-ainestenotto ja rakentaminen Pilaantuneet maa-alueet Muut lisätoimenpiteet Lisätoimenpiteiden kohdentaminen ARVIO LISÄTOIMENPITEIDEN RIITTÄVYYDESTÄ JA JATKOAJAN TARPEESTA TOIMENPITEIDEN VAIKUTUKSISTA JA ARVIO KUSTANNUKSISTA YHTEENVETO SELOSTUS VUOROVAIKUTUKSESTA Kuulemiskierrokset Kuuleminen vesienhoitosuunnitelman laatimisen työohjelmasta ja aikataulusta Vesienhoidon keskeiset kysymykset Vesienhoidon yhteistyöryhmä...63 Lähteet...65 Liitteet...67 Liite 1. Tärkeät (I-luokan) pohjavesialueet Kaakkois-Suomen ympäristökeskuksen alueella...67 Liite 2. Pohjavesimuodostumien riskialaisiksi nimeämiseen ja pohjaveden kemiallisen tilan arviointiin käytettävät ohjeelliset arviointiperusteet...70 Liite 3. Kohdennetut lisätoimenpiteet Kaakkois-suomen ympäristökeskuksen riskialueille, selvitys- ja seurantakohteille...73 Liite 4. Kaakkois-Suomen vesienhoidon yhteistyöyryhmän kokoonpano...81
4 KAS/ Pohjavesi TPO LUONNOS YLEISTÄ 1.1 Johdanto Vesipolitiikan puitedirektiivin tavoitteena on vesien hyvän tilan saavuttaminen ja sen säilyttäminen. Vesienhoito on koko Euroopan laajuista, vesipolitiikan puitedirektiiviin (2000/60/EY) pohjautuvaa työtä. Suomessa vesipolitiikan puitedirektiivi on pantu toimeen lailla vesienhoidon järjestämisestä (1299/2004) ja siihen liittyvillä asetuksilla vesienhoitoalueista (1303/2004) ja vesienhoidon järjestämisestä (1040/2006). Lisäksi on soveltuvin osin muutettu ympäristönsuojelulakia (86/2000) ja vesilakia (264/1961). Näillä säädöksillä vesipolitiikan puitedirektiivi on liitetty osaksi suomalaista vesien käyttöön, hoitoon ja suojeluun liittyvää toimintaa. Pohjavesien suojelun olennaisena perustana ovat edelleen pohjaveden pilaamis- ja muuttamiskielto sekä ympäristönsuojelulain ja vesilain mukainen lupajärjestelmä. Vesienhoitotyöhön kuuluva vesien tilan arviointi, tilan seuranta, tilatavoitteiden asettaminen ja tavoitteiden saavuttamiseksi tarpeelliset toimenpiteet kootaan vesienhoitosuunnitelmaksi, joka tehdään jokaiselle vesienhoitoalueelle. Toimenpiteistä laaditaan erillinen toimenpideohjelma, jonka yhteenveto on osa vesienhoitosuunnitelmaa. Vesienhoitosuunnitelmat hyväksytään valtioneuvostossa vuoden 2009 aikana. Toimenpideohjelma ja vesienhoitosuunnitelmat päivitetään seuraavien kuusivuotisten hoitosuunnitelmakausien aikana. Vesienhoidossa ja toimenpideohjelmien laadinnassa pyritään pohjavesien osalta seuraaviin tavoitteisiin: Pohjavesien tila ei heikkene. Pohjavesien kemiallinen ja määrällinen tila on vuoteen 2015 mennessä vähintään hyvä. Pilaavien sekä muiden haitallisten ja vaarallisten aineiden pääsy pohjavesiin ehkäistään ja rajoitetaan. Kaakkois-Suomen ympäristökeskuksen alue kuuluu Vuoksen (VHA1) sekä Kymijoen- Suomenlahden (VHA2) vesienhoitoalueisiin. Vesienhoitoalueen ohjausryhmä ja Kaakkois- Suomen ympäristökeskuksen alueen vesienhoidon yhteistyöryhmä ovat päättäneet, että alueen pinta- ja pohjavedet käsitellään erillisissä toimenpideohjelmissa. Kaakkois-Suomen ympäristökeskuksen alueelle on päätetty laatia yksi vesienhoitoalueittain jaettu pohjavesien toimenpideohjelma ja kaksi pintavesien toimenpideohjelmaa. 1.2 Toimenpideohjelman laatiminen ja yhteistyö Vesiensuojeluongelmien määrittämisessä tarvitaan tietoa pohjavesien tilasta, kuormituksesta ja muuttavasta toiminnasta. Tavoitteiden saavuttamiseksi on riskikohteissa tarkaste l- tu erilaisia toimenpidevaihtoehtoja ja tehty toimenpide-ehdotuksia. Keskeisimmät sidosryhmät ovat osallistuneet suunnitteluun ja merkittävistä kysymyksistä sidosryhmiä on kuultu laajemmin. Vesien tärkeimmät ongelmat on esitetty kesä-joulukuussa 2007 kuulutetuissa keskeisten kysymysten asiakirjoissa (Etelä-Savon ympäristökeskus 2007, Uudenmaan ympäristökes-
5 KAS/ Pohjavesi TPO LUONNOS kus 2007). Pohjavesien suojelun osalta keskeiset kysymykset liittyvät ensisijaisesti pohjaveden laatuun. Kaakkois-Suomen rannikkoalueilla pohjavedessä tavataan luonnostaan korkeita fluoridi- ja rautapitoisuuksia. Myös sulfaatti- ja kalsiumpitoisuudet ovat paikoin korkeita johtuen happamien laskeumien vaikutuksesta. Pohjaveden suojelun keskeiset kysymykset sekä Vuoksen- että Kymijoen-Suomenlahden vesienhoitoalueella liittyvät asutuksen ja yhdyskuntien, teollisuuden- ja yritystoiminnan, tienpidon ja liikenteen sekä maaseutuelinkeinojen ja maa-ainesoton mahdollisiin pohjavesivaikutuksiin. Keskeisistä kysymyksistä kuuluttamisen ja lausuntopyyntöjen kautta saatu palaute on huomioitu tässä toimenpideohjelman laadinnassa. Vesien tilan parantamiseen soveltuvia toimenpiteitä on etsitty portaittain etenevänä prosessina, jossa on tarkasteltu EU:n lainsäädäntöön perustuvat perustoimenpiteet, yleisesti käytössä olevat täydentävät toimenpiteet ja vaativammat täydentävät toimenpiteet. Riskikohteisiin on muodostettu mahdollisuuksien mukaan vaihtoehdot ja tarkasteltu vaihtoehtojen kustannuksia, vaikutuksia vesien tilaan ja muita merkittäviä vaikutuksia. Vaihtoehtoja vertailemalla on pyritty löytämään kustannuksiltaan kohtuullisimmat ja vaikutuksiltaan parhaimmat toimenpiteet. Mikäli vaihtoehtotarkastelun kautta ei ole kaikilta osin löydetty soveltuvia toimenpiteitä hyvän tilan saavuttamiseen vuonna 2015, on seuraavaksi tarkasteltu voidaanko hyvä tila saavuttaa seuraavalla kuuden vuoden jaksolla. Jos tavoitteita ei saavuteta jatkoajankaan avulla, voidaan tarkastella vähemmän vaativia tavoitteita. Vaiheittainen eteneminen on päätynyt yhteenvetoon ehdotettavista tavoitteista ja toimenpiteistä. Toimenpideohjelman laadinnassa (kuva 1) on noudatettu mahdollisimman pitkälle osallistuvan suunnittelun periaatteita. Varsinainen vesienhoitosuunnitelma on laadittu suunnite l- mien ja ohjelmien vaikutusten arvioinnista annetun lain mukaisin menettelytavoin ja siihen sisältyy niin kutsuttu ympäristöselostus. Lain periaatteiden mukainen vuorovaikutus on toteutunut toimenpideohjelmaa laadittaessa osallistumisena ja kuulemisena erilaisissa valintatilanteissa. Palaute ja sen huomioiminen toimenpideohjelman laadinnassa on kirjattu. Toimenpideohjelman laatimisen yhteydessä on syntynyt myös suuri osa vesienhoitosuunnitelman ympäristöselostukseen tarvittavasta aineistosta. Tämän toimenpideohjelman laatimista on valmisteltu syksyllä 2007 järjestetyssä työpajassa.
6 KAS/ Pohjavesi TPO LUONNOS Tunnistetaan ja luokitellaan alustavasti tarkasteltavat vedet. Tarvitaanko toimenpiteitä tilatavoitteen saavuttamiseksi? Ei tarvita Tilanne todetaan Tarvitaan Suunnitellaan toimenpiteitä Riittävät Riittävätkö nykykäytännönmukaiset toimenpiteet? Esitetään nykykäytännön mukaisia toimia Eivät riitä Muodostetaan toteuttamiskelpoisia vaihtoehtoja. Arvioidaan saavutetaanko niillä tilatavoite vuonna 2015? Saavutetaan Esitetään kustannuksien ja vaikutuks i- en kannalta parasta vaihtoehtoa Ei saavuteta Onko tilatavoitteen saavuttaminen mahdollista v tai 2027? On Esitetään tavoitteen myöhentämistä Ei Esitetään vähemmän vaativien tavoitteiden Kuva 1. Kaaviokuva toimenpideohjelman laatimisesta. 1.3 Tarkasteltavat pohjavedet Pohjavesimuodostumalla tarkoitetaan maa- tai kallioperään varastoitunutta kyllästyneessä vyöhykkeessä yhtenäisenä esiintymänä olevaa vettä. Pohjavesimuodostumalle ominaista on merkittävä pohjaveden virtaus, ja se mahdollistaa merkittävän pohjavedenoton (keskimäärin vähintään 10 m 3 /d). Käytännössä pohjavesimuodostumat sisältyvät ympäristöhallinnon kartoittamiin ja luokittelemiin vedenhankintaa varten tärkeisiin ja vedenhankintaan soveltuviin pohjavesialueisiin (YM kirje ). Toimenpideohjelmassa käsitellään kokonaisuutena vedenhankintaa varten tärkeät ja vedenhankintaan soveltuvat pohjavesialueet (I ja II luokka). Tarvittaessa huomioidaan myös tulevaisuuden vedenhankinnan kannalta mahdollisesti merkittävät muut pohjavesialueet (esim. III luokka) ja alueet, joilla on oleellista vaikutusta pintavesien tilaan tai maaekosysteemeihin. Pohjavesialueille on tehty alustava riskinarviointi asiantuntija-arvioon perustuen kansallisen lainsäädännön pohjalta pohjavesialueilla sijaitsevat toiminnot huomioiden. Riskinarvioinnissa on hyödynnetty muun muassa pohjavesitietojärjestelmässä (POVET) käytettyä riskipisteytystä. Riskialueita, joilla pohjaveden hyvä tila on heikentynyt tai uhattuna, tarkastellaan toimenpideohjelmassa yksityiskohtaisemmin. Tavoitteena on tarkentaa niiden osalta tiedot pohjavesiin kohdistuvista paineista, pohjaveden laadusta ja ihmistoiminnan vaikutuksista pohjaveden laatuun. Pohjavesialuekohtaiset riskinarvioinnit ja ihmistoiminnan vaikutusarviot tarkastetaan muun muassa suojelusuunnitelmamenettelyn ja näytteenoton perusteella.
7 KAS/ Pohjavesi TPO LUONNOS Pohjavesialueiden rajaus ja luokittelu Suomessa pohjavesialueet sijaitsevat pääosin sora- ja hiekkamuodostumissa, kuten harjuissa ja reunamuodostumissa. Pohjavesialueiden rajaus perustuu alueen maa- ja kallioperän hydrogeologisiin ominaisuuksiin: alueiden rajaamisessa on kiinnitetty huomiota etenkin esiintymän maalajikoostumukseen, hydraulisesti yhtenäisen alueen laajuuteen sekä vedenläpäisevyyteen. Varsinaisen pohjavesialueen raja osoittaa sitä aluetta, joka vaikuttaa pohjavesiesiintymän veden laatuun tai muodostumiseen. Tämän lisäksi on erikseen rajattu pohjavesialueen hyvin vettä läpäisevä osa eli muodostumisalue siten, että tällä alueella maaperän vedenläpäisevyys maanpinnan ja pohjavedenpinnan välillä on vähintään hienohiekan läpäisevyyttä vastaava (Britschgi ym. 1993). Pohjavesialueiden luokittelu perustuu muodostuman käyttökelpoisuuteen ja suojelutarpeeseen. Vedenhankintaa varten tärkeäksi, I-luokan pohjavesialueeksi luokitellaan pohjavesialue, jonka pohjavettä käytetään tai tullaan suunnitelmien mukaan käyttämään vuoden kuluessa, tai sitä muutoin tarvitaan esimerkiksi kriisiajan vedenhankintaa varten liittyjämäärältään vähintään kymmenen asuinhuoneiston vesilaitoksessa tai hyvää raakavettä vaativassa teollisuudessa. Luokkaan II, vedenhankintaan soveltuvaksi pohjavesialueeksi katsotaan alue, joka soveltuu yhteisvedenhankintaan, mutta jolle ei ole toistaiseksi osoitettu käyttöä yhdyskuntien, haja-asutuksen tai muussa vedenhankinnassa. Muut pohjavesialueet ovat luokan III pohjavesialueita, joiden hyödyntämiskelpoisuuden arviointi vaatii lisätutkimuksia vedensaantiedellytysten, veden laadun tai likaantumis- tai muuttumisuhan selvittämiseksi. Suomessa on tällä hetkellä noin 6600 ympäristöhallinnon luokittelemaa pohjavesialuetta. Tutkimusten myötä pohjavesialueiden luokitus tarkentuu vielä nykyisestään; vedenhankintaan soveltuvia alueita otetaan vedenhankintakäyttöön ja ne siirtyvät II luokasta I luokkaan. Muiden (III luokan) pohjavesialueiden soveltuvuus vedenhankintaan selvitetään ja ne siirretään joko I tai II luokkaan. Alueita voidaan myös poistaa kokonaan luokituksesta, mikäli ne todetaan tutkimuksissa soveltumattomaksi vedenhankintaan. 1.5 Pohjavedet Kaakkois-Suomen ympäristökeskuksen alueella Tässä toimenpideohjelmassa käsitellään kokonaisuutena kaikki Kaakkois-Suomen ympäristökeskuksen alueen vedenhankintaa varten tärkeät ja vedenhankintaan soveltuvat pohjavesialueet, sekä yleisellä tasolla muut pohjavesialueet. Kaakkois-Suomen ympäristökeskuksen alueella on kaikkiaan 381 luokiteltua pohjavesialuetta, joista vedenhankintaa varten tärkeitä alueita on 131 kappaletta (liite 1), vedenhankintaan soveltuvia alueita on 151 kappaletta ja muita alueita on 99 (tilanne 04/2008) (taulukko 1). Pohjavesialueiden päivityksiä tehdään jatkuvasti, tallennukset tietojärjestelmiin toteutetaan kaksi kertaa vuodessa. Taulukko 1. Pohjavesialueet ja muodostuvan pohjaveden määrät vesienhoitoalueittain Kaakkois-Suomen ympäristökeskuksen alueella. VHA1, Vuoksen vesienhoitoalue (Kaakkois-Suomen ympäristökeskuksen alueella) Luokka Pohjavesialueet, kpl Pinta-ala yhteensä, km 2 määrä, m 3 /vrk Muodostuvan pohjaveden I , II , III , Yhteensä ,
8 KAS/ Pohjavesi TPO LUONNOS VHA2, Kymijoen-Suomenlahden vesienhoitoalue (Kaakkois-Suomen ympäristökeskuksen alueella) Luokka Pohjavesialueet, kpl Pinta-ala yhteensä, km 2 määrä, m 3 /vrk Muodostuvan pohjaveden I , II , III 1 3, Yhteensä , Kaakkois-Suomen ympäristökeskuksen alue Luokka Pohjavesialueet, kpl Pinta-ala yhteensä, km 2 pinta-alasta, % Osuus KAS:n maa- Muodostuvan pohjaveden määrä, m 3 /vrk I ,71 5, II ,61 4, III ,63 1, Yhteensä ,95 10, Kuva 2. Pohjavesialueet Kaakkois-Suomen ympäristökeskuksen alueella
9 KAS/ Pohjavesi TPO LUONNOS Kaakkois-Suomen ympäristökeskuksen alueella pohjavesivarat ovat jakautuneet epätasaisesti. Huomattavimmat pohjavesivarat sijoittuvat Salpausselkävyöhykkeisiin. Salpausselkien pohjois- ja eteläpuolella pohjavesialueet ovat kooltaan ja antoisuuksiltaan selvästi pienempiä kuin Salpausselkävyöhykkeillä. Ympäristökeskuksen alueen pohjavesimuodostumat on ryhmitelty yleistävien hydrogeologisten piirteiden perusteella muun muassa seurantaa varten seuraavasti (taulukko 2, kuva 3). Etelä-Suomi koostuu korkeuseroiltaan vaihtelevista moreeni-, savikko- ja turvemaista. Peruskallion päälle ohuelti kerrostunut pohjamoreeni on löyhää. Alueella esiintyy pienimuotoisia luoteis-kaakkosuuntaisia harjumuodostumia. Savikkoalueet keskittyvät lähinnä läntisen Kymenlaakson alueelle. Salpausselät hallitsevat Kaakkois-Suomen maisemaa. Reunamuodostumat (Salpausselkä I ja II) sekä niihin liittyvät harjualueet ja deltat kattavat Kaakkois-Suomen merkittävimmät pohjavesialueet. Sisä-Suomi kattaa Salpausselkien pohjoispuoliset alueet. Maisema on lukuisten järvien, kallioiden ja moreenimäkien luonnehtimaa. Alueella esiintyy pitkittäisharjuja sekä yksittäisiä deltamuodostumia. Taulukko 2. Pohjavesialueiden (I-, II- ja III-luokat) ryhmittely Kaakkois-Suomen ympäristökeskuksen alueella. Pohjavesialueet, kpl Pinta-ala yhteensä, km 2 VHA1 (KAS:n alueella) Etelä-Suomi 34 56,59 Salpausselät ,95 Sisä-Suomi 24 26,82 VHA2 (KAS:n alueella) Etelä-Suomi ,77 Salpausselät ,00 Sisä-Suomi 7 12,81 KAS Etelä-Suomi ,36 Salpausselät ,95 Sisä-Suomi 31 39,63
10 KAS/ Pohjavesi TPO LUONNOS Kuva 3. Pohjavesialueiden ryhmittely Kaakkois-Suomen ympäristökeskuksen alueella. 2 VESIENHOITOON LIITTYVÄT OHJELMAT JA SUUNNITELMAT 2.1 Kansainväliset ja kansalliset ohjelmat Suomessa vesiensuojelua ja -hoitoa ohjaavat useat kansainväliset sopimukset sekä valtakunnallisella että alueellisella tasolla laaditut ohjelmat ja suunnitelmat. Kansainvälisesti sovitut tavoitteet pyritään saavuttamaan toteuttamalla näitä ohjelmia ja suunnitelmia. Pohjavesien suojeluun vaikuttavat erityisesti valtakunnallinen vesiensuojelun suuntaviivat vuoteen 2015 ja muut pohjavesialuekohtaiset suunnitelmat. Vesiensuojelun valtakunnalliset tavoitteet on määritetty ja tavoiteohjelmia on laadittu jo 1960-luvulta lähtien. Vesiensuojelun tavoiteohjelma vuoteen 2005, jonka valtioneuvosto hyväksyi vuonna 1998, painotti pohjavesien suojelussa ennaltaehkäisyä sijoituspaikan valinnan avulla ja suojaamista niissä poikkeustapauksissa, joissa toiminto pohjavesialueelle sijoitetaan. Jo pohjavesialueille sijoittuneet pohjavettä vaarantavat toiminnot tarkastetaan ja alueella toteutetaan riittävät pohjavesien suojelutoimenpiteet. Vuonna 2006 valtioneuvostossa hyväksytty vesiensuojelun suuntaviivat vuoteen 2015 jatkaa aiempaa vesiensuojelupolitiikkaa. Vesiensuojelun suuntaviivoilla määritellään ve-
11 KAS/ Pohjavesi TPO LUONNOS siensuojelun tarpeet ja tavoitteet valtakunnallisella tasolla. Vesiensuojelun suuntaviivojen on tarkoitus tukea alueellista vesienhoitosuunnittelua. Vesiensuojelun suuntaviivoissa on tarkasteltu eri toimenpidevaihtoehtojen vaikutuksia suhteessa vesipolitiikan puitedirektiivin mukaisiin yleistavoitteisiin. Lainsäädännön asettamina tavoitteina on turvata pohjavesien määrällinen, kemiallinen ja mikrobiologinen hyvä tila kaikilla vedenhankintaa varten tärkeillä ja siihen soveltuvilla pohjavesialueilla. Hyvinä säilyneillä alueilla ei pohjavesien tilaa saa ihmistoiminnan vaikutuksesta heikentää. Keskeisinä tavoitteina vuoteen 2015 on, että pohjavesien laadullinen ja määrällinen tila säilyvät vähintään nykyisellä tasolla. Erityisesti vedenhankinnan kannalta tärkeiden ja muiden vedenhankintaan soveltuvien pohjavesialueiden veden laadun säilymisestä luonnontilaisena huolehditaan. Vesiensuojelun suuntaviivojen taustaselvitys IV (Gustafsson ym. 2006) antaa tietoa valtakunnallisista kehitysnäkymistä vuoteen 2015 ja vesiensuojelutoimenpiteiden vaikutuksista ja vaihtoehdoista. Maa- ja metsätalousministeriön laatiman Suomen maaseudun kehittämisstrategian yksi painopistealue on maa- ja metsätalouden harjoittaminen taloudellisesti ja ekologisesti kestävällä sekä eettisesti hyväksyttävällä tavalla koko Suomessa. Toimintali n- ja 2:n ensisijainen vesistöihin vaikuttava tavoite on vähentää maataloudesta maaperään, pinta- ja pohjavesiin sekä ilmaan kohdistuvaa ympäristökuormitusta ympäristöystävällisten tuotantomenetelmien käyttöä edistämällä. Lisäksi tavoitteena on edistää maa- ja metsätalousmaalla tuotettavalla uusiutuvalla bioenergialla kasvihuonekaasujen vähentämistä sekä maaperän orgaanisen aineen ja hiilinieluvaikutuksen säilymistä. Toimintalinjalla 2 käytettävästä yhteisön rahoitusosuudesta kohdennetaan vähintään 50 % luonnonhaittakorvauksiin ja vähintään 40 % maatalouden ympäristötukeen. Maatalouden ympäristötukijärjestelmässä korostetaan pinta- ja pohjavesiin kohdistuvien päästöjen vähentämistä. Ohjelmakautta koskevan tukijärjestelmäesityksen käsittely on hyväksytty EU:ssa vuonna Pohjavesien kannalta keskeisiä toimenpiteitä ovat muun muassa suojavyöhykkeiden perustaminen ja hoito sekä pohjavesialueiden peltoviljely. Vesivarojen tulevaisuuden tilaa ja käyttöä käsitellään myös maa- ja metsätalousministeriön laatimissa vesivara- ja luonnonvarastrategioissa sekä ilmastonmuutoksen kansallisessa sopeutumisstrategiassa. Vesivarastrategiassa vuosille linjataan vesivarojen käytön, vesihuoltopalveluiden ja vesistörakentamisen periaatteita. Yksi visioista on, että vesivarojen käyttö on yhteiskunnallisesti, taloudellisesti ja ekologisesti kestävää. Pohjavesien osalta strategian tavoitteena on edistää pohjavesivarojen käyttöä yhdyskuntien talousveden laadun parantamiseksi, tehostaa vedenhankintaan soveltuvien pohjavesialueiden seurantaa ja laatia pohjavesialueiden suojelusuunnitelmia (Maa- ja metsätalousministeriö 1999). Luonnonvarastrategian perusperiaate on uusiutuvien luonnonvarojen kestävä käyttö ja tavoitteena ihmisen ja luonnon hyvinvointi. Ilmastonmuutoksen kansallisessa sopeutumisstrategiassa tarkastellaan ilmastonmuutoksen vaikutuksia muun muassa luonnonvarojen käyttöön ja toimialakohtaista sopeutumista muuttuviin olosuhteisiin. Ilmastonmuutoksen ennustetaan muuttavan vesimääriä, veden laatua ja merenpinnan korkeutta, ja ilmaston ääri-ilmiöiden kuten tulvien ja kuivuuden uskotaan yleistyvän. Tällaiset muutokset vaikuttavat muun muassa vedenhankintaan. Strategian tavoitteena on vahvistaa sopeutumiskykyä ilmastonmuutokseen ja strategiassa esitetään mahdollisia toimenpidelinjauksia eri toimialoille, muun muassa vesivarojen käyttöä ja hoitoa koskien, esimerkiksi vesihuollon suunnitteluun ja pohjaveden tarkkailuun liittyen (Maa- ja metsätalousministeriö 2005). Liikenne- ja viestintäministeriön ympäristöohjelmassa Liikenteen toimintalinjat ympäristökysymyksissä vuoteen 2010 määritellään ympäristötyön keskeiset toimintamallit kaikil-
12 KAS/ Pohjavesi TPO LUONNOS le liikennemuodoille. Yhtenä tavoitteena ympäristöohjelmassa on vesistöjen ja maaperän pilaantumisen ehkäisy ja jo pilaantuneiden alueiden aiheuttamien riskien hallinta siten, että ne eivät aiheuta haittaa ihmiselle eivätkä ympäristölle. Keskeisenä toimenpiteenä pohjavesien osalta on niiden tilan ja mahdollisen kunnostustarpeen arviointi maaperän kunnostushankkeiden yhteydessä. Ministeriön rooli ympäristöohjelman toteuttamisessa vesistöjen ja maaperän suojelussa on pilaantuneita alueita koskevan yhteisen toimintamallin aikaansaaminen yhteistyössä eri ministeriöiden ja muiden toimijoiden kanssa sekä pilaantuneiden alueiden selvittämiseen ja kunnostamiseen tarvittavien resurssien kartoitus. Toimintalinjoja täydennetään alempien liikennesektorin organisaatioiden omilla ympäristöohjelmilla (Liikenne- ja viestintäministeriö 2005). Radanpidon ympäristöhaittojen vähentäminen on yksi ratahallintokeskuksen (RHK) ympäristöraportissa 2006 esitetyistä ympäristöpoliittisista tavoitteista. Pohjavesien suojelussa RHK:n pääpaino on pilaantuneiden alueiden puhdistuksessa, joita tehdään ratojen ja ratapihojen perusparannustöiden yhteydessä. RHK:lla on myös omaa tutkimustoimintaa uusien ratahankkeiden yhteydessä. Näiden lisäksi RHK tarkkailee säännöllisesti pohjaveden laatua kohteessa eri puolilla Suomea (Ratahallintokeskus 2007). Tiehallinnon ympäristöohjelmassa 2010 kirjataan keskeiset tavoitteet ja toimenpiteet tieliikenteestä ympäristöön kohdistuvien haittojen ja kuormituksen vähentämiseksi. Pohjavesien osalta tienpidon haasteena nähdään liukkaudentorjunnan toteuttaminen tärkeillä ja vedenhankintaan soveltuvilla pohjavesialueilla liikenneturvallisuus ja pohjaveden laatu huomioiden. Vuoteen 2010 mennessä tiehallinnon tavoitteena on vähentää tiesuolausta pohjavesialueilla osallistumalla muun muassa vaihtoehtoisten liukkaudentorjunta-aineiden tutkimukseen. Tavoitteena on myös saattaa loppuun vuosille ajoitettu kiireellisten pohjavesisuojausten teemaohjelma. Lisäksi Tiehallinnolla on erilaisia hankkeita yhteistyössä muiden toimijoiden kanssa, esimerkiksi valtakunnallinen pohjaveden kloridipitoisuuden seuranta, sekä piiritasolla tapahtuva pohjaveden laadun ja pohjavesisuojausten seuranta yhteistyössä ympäristöhallinnon kanssa (Tiehallinto 2006). Metsätalouden ympäristönsuojelua tehostetaan muun muassa metsänhoitosuositusten ja metsäsertifioinnin avulla. Metsätalouden kehittämiskeskus Tapion Hyvän metsänhoidon suositukset luovat peruslinjauksen talousmetsien hoitoon ja niiden tavoitteena on taloudellisesti kannattavan puuntuotannon rinnalla turvata metsäluonnon monimuotoisuus ja ottaa huomioon metsien muut käyttömuodot (www.metsakeskus.fi). Sertifioinnin tavoitteena on edistää taloudellisesti, ekologisesti ja sosiaalisesti kestävää metsien hoitoa ja käyttöä, ja sertifikaatti on siten todistus metsätalouden ympäristöystävällisyydestä. Suomen metsäsertifiointijärjestelmä FFCS on kehitetty soveltumaan Suomen metsänomistuksen oloihin ja koko Suomi kuuluu alueellisen ryhmäsertifioinnin piiriin. Metsäkeskuksittain muodostetut ryhmäsertifikaatit kattavat yli 95 prosenttia Suomen metsäpinta-alasta. FFCS:n vaatimukset ja säännöt on koottu standardeihin, joissa on asetettu kriteerit kestävän metsätalouden edistämiselle. Metsien hoidon ja käytön standardissa on kriteerit myös pohjavesialueilla harjoitettuja metsätalouden toimenpiteitä, kuten torjunta-aineiden ja la n- noitteiden käyttöä varten (www.ffcs-finland.org). 2.2 Maankäytön suunnittelu ja ohjaus Maankäytön suunnittelun tavoitteena on luoda edellytykset hyvälle elinympäristölle edistämällä samalla ekologisesti, taloudellisesti, sosiaalisesti ja kulttuurisesti kestävää kehitystä. Maankäytön suunnittelujärjestelmä koostuu valtakunnallisista alueidenkäyttötavoitteista sekä kaavoituksesta.
13 KAS/ Pohjavesi TPO LUONNOS Valtakunnallisten alueidenkäyttötavoitteiden tehtävä on muun muassa auttaa saavuttamaan maankäyttö- ja rakennuslain (132/1999) sekä alueidenkäytön suunnittelun tavoitteet ja toimia kaavoituksen ennakko-ohjauksen välineenä valtakunnallisesti merkittävissä alueidenkäytön kysymyksissä. Alueidenkäyttötavoitteiden toteutumista on edistettävä maakunnan suunnittelussa, kuntien kaavoituksessa ja valtion viranomaisten toiminnassa. Maakuntakaava on ylin kaavamuoto ja keskeinen maankäytön ohjausväline, joka ohjaa kuntien kaavoitusta ja viranomaisten muuta alueiden käytön suunnittelua. Yleis- ja asemakaavoilla huolehditaan tavoitellun kehityksen toteutumisesta kunnissa ja pienemmillä alueilla. Maakuntakaavat laaditaan sekä hyväksytään maakuntien liitoissa ja vahvistetaan ympäristöministeriössä, kunnat puolestaan vastaavat yleis- ja asemakaavojen laadinnasta ja hyväksymisestä. Maankäytön suunnittelussa vesivarojen kestävä käyttö ja suojelu pyritään sovittamaan yhteen muiden alueidenkäyttötavoitteiden kanssa. Pohjavesien suojelua pyritään edistämään osoittamalla kaavoissa yhdyskuntien ja teollisuuden raakavesihuollon kannalta tärkeät pohja vesialueet, eli luokkien I ja II alueet. Myös III-luokan alueet voidaan merkitä va r- sinkin niiden ollessa osa laajempaa pohjavesialuetta, josta osa kuuluu I- tai II-luokkaan. Näin huolehditaan siitä, että muu alueidenkäyttö kaavoissa osoitetuilla pohjavesialueilla ei uhkaa vesivarojen määrää ja laatua. (Ympäristöministeriö 2002, Ympäristöministeriö 2003a). Valtakunnallisten alueidenkäyttötavoitteiden mukaisesti pohjavesien pilaantumis- ja muuttumisriskiä aiheuttavat laitokset ja toiminnot tulisi sijoittaa riittävän etäälle vedenhankinnan kannalta tärkeistä ja vedenhankintaan soveltuvista pohjavesialueista. Tämä saattaa edellyttää näiden alueiden käyttöä koskevien rajoitusten määrittelyä esimerkiksi maakuntakaavassa, jolloin pohjavesialuemerkintään voidaan liittää maakuntakaavamääräys, jolla osoitetaan vesiensuojelun näkökulmasta tarpeelliset reunaehdot alueen muulle käytölle. Yksityiskohtaisempia määräyksiä pohjaveden suojeluun voidaan tarvittaessa antaa yleis- ja asemakaavoissa. Määräykset voivat koskea esimerkiksi jätevesien johtamista; öljysäiliöiden, liikenneväylien ja -alueiden sijoittamista; pohjavesisuojausten rakentamista sekä maa-ainesten ottoa. (Ympäristöministeriö 2003b, Ympäristöministeriö 2003c). Kaakkois-Suomen ympäristökeskus kuuluu Kymenlaakson ja Etelä-Karjalan maakuntien alueille, jolloin maakuntien kehittämisestä vastaavat Kymenlaakson ja Etelä-Karjalan liitot. Kymenlaakson ensimmäinen maakuntakaava (taajamat ja niiden ympäristöt) on parhaillaan ympäristöministeriön vahvistettavana ja toinen maakuntakaava (maaseutu ja luonto) osallistumis- ja arviointisuunnitelma on ollut nähtävillä ja on nyt luonnosvaiheessa. Myös Etelä-Karjalan maakuntakaava on luonnosvaiheessa. Kymenlaakson maakuntakaavaan sisältyy kaikkiaan 148 ja Etelä-Karjalan kaavaan 129 vedenhankintaa varten tärkeää tai vedenhankintaan soveltuvaa pohjavesialuetta. Maakuntien keskeisiä suunnitteluasiakirjoja maakuntakaavojen lisäksi ovat maakuntasuunnitelma ja maakuntaohjelma. Maakuntasuunnitelma on pitkän aikavälin strateginen suunnitelma, joka osoittaa maakunnan tavoitetilan ja sen saavuttamiseksi tarvittavat strategiset linjaukset. Maakuntasuunnitelmassa määritellään muun muassa tärkeimmät ympäristöä, alue- ja yhdyskuntarakennetta sekä alueidenkäyttöä koskevat tavoitteet. Maakuntaohjelma on maakuntasuunnitelmia toteuttava suunnitteluasiakirja, joka sisältää maakunnan keskeiset hankkeet ja muut olennaiset toimenpiteet tavoitteiden saavuttamiseksi. Kymenlaakson maakuntasuunnitelman visiossa painotetaan ekotehokasta Kymenlaaksoa. Ekotehokkuuden lisäämiseksi muun muassa uusiutuvien luonnonvarojen kestävä käyttö tulee maksimoida. (Kymenlaakson liitto 2005).
14 KAS/ Pohjavesi TPO LUONNOS Kymenlaakson maakuntaohjelman toimintalinjassa 4 (Aluerakenne infrastruktuuri ja ympäristö) vesihuollon keskeisenä tavoitteena pidetään hyvälaatuisen ja riittävän talousveden saannin varmistamista. Päämäärän saavuttamiseksi tavoitteena on keskittää maakunnan vesihuoltoa sekä kehittää perusrunkoverkkoa. Vedenhankinnan turvaamiseksi pohjavesivarojen hyödyntämisessä tavoitteena on siirtyä asteittain Salpausselkä I:ltä Salpausselkä II:lle. Nykyiset käytössä olevat pohjavesialueet ja vedenottamot tullaan suuntaamaan kriisiajan vedenhankintalähteiksi ja/tai teollisuuskäyttöön. Pohjavesien pilaantumisriski tärkeillä pohjavesialueilla tulee pitää mahdollisimman pienenä. (Kymenlaakson liitto 2006) Etelä-Karjalan maakuntasuunnitelman 2030 yhtenä tavoitteena on pyrkiä pohjavesien kestävään käyttöön. Salpausselkien (I ja II) sekä monien pitkittäisharjujen suuret pohjavesivarat tunnistetaan. Salpausselkä II:n merkitys pohjaveden muodostumis- ja hankintaalueena korostuu. Rakentamisen, liikenteen ja teollisuuden pohjavesialueille aiheuttamia uhkia pyritään torjumaan uusimalla laitteistoja ja tekemällä pohjavesisuojauksia. Pysyvinä uhkina pidetään rakentamisen kohdistumista hyville pohjavesien muodostumisalueille, vaarallisten kemikaalien maantie- ja rautatiekuljetuksia sekä vanhoja yhdyskunta- ja teollisuusrakenteita. (Etelä-Karjalan liitto 2003). Etelä-Karjalan maakuntaohjelman toimintalinjassa Maankäyttö, infrastruktuuri ja elinympäristö esitetään muun muassa suurituottoisen pohjavedenottamon rakentamista Salpausselkä II:lle lisääntyvän vedentarpeen turvaamiseksi sekä POSKI-projektin toimenpidesuositusten täytäntöönpanoa pohjavesivarojen suojelemiseksi. (Etelä-Karjalan liitto 2006). 2.3 Alueelliset ohjelmat ja hankkeet Metsäkeskukset laativat toiminta-alueilleen alueelliset metsäohjelmat yhteistyössä metsätalouden organisaatioiden ja muiden sidosryhmien kanssa. Ohjelma kokoaa yhteen alueen metsiin liittyvät tiedot ja kehittämistarpeet, muun muassa metsien kestävän hoidon ja käytön, sekä metsätalouden kehittämisen yleiset tavoitteet. Alueelliset metsäohjelmat toimivat maakunnan metsäpolitiikan suunnannäyttäjinä ja pohjana Kansallisen metsäohje l- man tarkistamisessa. Kaakkois-Suomen alueellisessa metsäohjelmassa painotetaan vesipuitedirektiivin ja vesialueiden hoitosuunnitelmien edellyttävän yhä parempaa metsätalouden vesiensuojelua. Metsätalouden toimijoiden tulee kiinnittää erityistä huomiota vesiensuojelun huomioonottamiseen puuntuotannossa. Vesiensuojelua tullaan tehostamaan vesipuitedirektiivin edellyttämin toimenpitein sekä käytössä olevin seurantatoimenpitein (metsäsertifiointi ja toimintajärjestelmät). Kaakkois-Suomen alueella on ohjelmakaudella tavoitteena kunnostusojittaa ha/v ja hakkuukertymätavoitteena on 4,45 milj. m 3 /v. Ympäristöministeriön toimeksiannosta on suuressa osassa Suomea jo toteutettu pohjaveden suojelun ja kiviaineshuollon yhteensovittamiseen tähtäävä POSKI -hanke yhteistyössä Suomen ympäristökeskuksen, alueellisten ympäristökeskusten, maakuntien liittojen, Geologian tutkimuskeskuksen ja muiden toimijoiden kesken. Projektin tavoitteena on turvata niin laadukkaiden kiviainesten saanti yhdyskuntarakentamiseen, kuin taata myös hyvän pohjaveden riittävyys vesilaitoksille yhdyskuntien vesihuoltoon, sekä osoittaa alueet kiviainesten ja pohjaveden hankintaan. Kaakkois-Suomen ympäristökeskuksen alu-
15 KAS/ Pohjavesi TPO LUONNOS eella POSKI -projekti on toteutettu Kymenlaakson maakunnassa. Etelä-Karjalassa projekti on aloitettu vuonna 2004 ja valmistuu vuoden 2008 aikana. Soranottoalueiden tilaa ja kunnostustarvetta selvitetään ympäristöministeriön, Suomen ympäristökeskuksen ja alueellisten ympäristökeskusten SOKKA -hankkeessa. Tavoitteena on selvittää maa-ainestenottoalueiden jälkihoitotilanne pohjavesialueilla sekä arvioida alueiden pohjavesiriskejä ja maisemointitarvetta. Kaakkois-Suomen ympäristökeskuksen alueella SOKKA -hankeen kartoitustyö valmistui vuonna SOKKA -hanke jatkuu kohteiden kunnostamisena. 2.4 Vesihuoltosuunnitelmat Vesihuoltolaki (119/2001) velvoittaa kuntia osallistumaan ylikunnalliseen vesihuollon alueelliseen yleissuunnitteluun sekä kuntakohtaisten vesihuollon kehittämissuunnitelmien laatimiseen. Vesihuollon yleissuunnittelun tarvetta korostetaan myös vesipolitiikan puitedirektiivin toteuttamisen kannalta ja suunnitelmissa tuotettua tietoa voidaankin hyödyntää myös vesienhoitoalueiden hoitosuunnitelmissa (Vikman & Santala 2001). Vesihuo l- lon alueellisten yleissuunnitelmien toteutuksesta huolehtivat kunnat yhteistyössä alueen tärkeimpien vesihuoltolaitosten ja alueellisten ympäristökeskusten kanssa. Vesihuoltosuunnitelmien laadinnassa huomioidaan alueen vesihuollon kehittämistarpeet pohjautuen esimerkiksi asutuksen ja elinkeinoelämän, vedenkulutuksen sekä jäteveden määrän kehitysennusteisiin suhteutettuna nykyisten vesihuoltolaitosten kapasiteetin riittävyyteen ja hyödynnettävissä oleviin pohja- ja pintavesivaroihin. Vesihuollon nykytilan pohjalta laaditaan kehittämistavoitteita ja esitetään toimenpiteitä tavoitteiden saavuttamiseksi. Kaakkois-Suomessa Kymen maanviljelysinsinööripiiri teki 1960-luvun loppupuolella pohjavesiin liittyviä selvityksiä ja tutkimuksia. Tavoitteena oli muodostaa pohja alueellisille vedenhankintasuunnitelmille. Vedenhankinta pyrittiin, mikäli mahdollista, perustamaan pohjaja tekopohjaveden käyttöön. Selvitysten perusteella Kymen maanviljelysinsinööripiirissä laadittiin Kymenlaakson vedenhankinnan yleissuunnitelma (vuonna 1970). Myöhemmin 1970-luvulla Kymijoen ja Saimaan vesien käytön kokonaissuunnittelun yhteydessä tarkasteltiin erilaisia vaihtoehtoisia ratkaisuja sekä Kymenlaakson että Etelä-Karjalan vedenhankinnan järjestämiseksi. Kymenlaakson viimeisin vedenhankinnan kehittämissuunnitelma valmistui vuonna Suunnitelmassa käsiteltiin ainoastaan vedenhankintaan liittyviä kehittämisvaihtoehtoja. Uuden vesihuollon kehittämissuunnitelman laatiminen on parhaillaan käynnissä. Lisäksi Kymenlaakson alueella on tehty lukuisia vesihuollon kehittämiseen liittyviä organisatorisia selvityksiä. Etelä-Karjalan vesihuollon kehittämissuunnitelma valmistui 1998 ja siihen liittyvä organisatorinen tarkastelu vuonna Vesihuollon kehittämissuunnitelmat kattavat koko ympäristökeskuksen toimialueen. Kunnat ovat olleet mukana alueellisissa suunnitelmissa. Kaakkois-Suomessa vesihuollon alueellisissa yleissuunnitelmissa vedenhankinta painottuu pohjavesivarojen ja tekopohjaveden hyödyntämiseen.
16 KAS/ Pohjavesi TPO LUONNOS Vedenottamoiden suoja-alueet Aina vesilain voimaantulosta lähtien pohjaveden suojelua on toteutettu perustamalla vesilain mukaisia suoja-alueita vedenottamoiden ympärille. Suoja-alueet määrätään ympäristölupaviraston päätöksellä terveydellisistä syistä tai pohjaveden puhtauden säilyttämiseksi. Pohjaveden laatua vaarantava toiminta suoja-alueella on siten kielletty ilman ympäristölupaviraston päätöstä. Suoja-aluepäätökset ovat ottamokohtaisia. Varsinkin vanhemmat suoja-alueet on jaettu lähi- ja kaukosuojavyöhykkeisiin veden virtauksen ja virtausajan mukaan, mutta nykyisin suojavyöhykejaosta on osin luovuttu pohjaveden pilaamis- ja muuttamiskieltojen koskiessa koko pohjavesialuetta (Rintala ym. 2006). Vedenottamoiden suoja-alueita on Suomessa noin 220 kappaletta, Kaakkois-Suomen ympäristökeskuksen alueella niitä on 8. Suoja-alueet on perustettu ja 1980-luvulla, muutoksia on tehty ja 2000-luvuilla. Taulukko 3. Vedenottamoiden suoja-alueet Kaakkois-Suomen ympäristökeskuksen alueella. Kunta Pohjavesialue Vedenottamo Päätösvuosi Suoja-aluemuutokset Elimäki Ruokosuo Ruokosuo 1977 Iitti Tillola Tillola 1975 Lappeenranta Hanhikemppi Hanhikemppi ja 2001 Parikkala Särkisalmi Särkis almen meijeri 1971 Pyhtää Kangasmäki Kangasmäki 1982 Pyhtää Korkiaharju Korkiaharju 1981 Pyhtää Siltakylä Heinlahti 1972 Valkeala Utti Kuivala Pohjavesialueiden suojelusuunnitelmat Nykyisin yhä merkittävämpi väline pohjavesien suojelussa suoja-alueiden rinnalla on pohjavesialue tai -muodostumakohtainen suojelusuunnitelmamenettely, jonka tarkoituksena on suojella pohjavesivaroja rajoittamatta kuitenkaan tarpeettomasti muita maankäyttömuotoja pohjavesialueella. Suojelusuunnitelmia on laadittu mm. riskinalaisille vedenhankintaa varten tärkeille ja soveltuville pohjavesialueille jo yli 15 vuoden ajan. Suojelusuunnitelmamenettely poikkeaa suoja-alueen muodostamisesta muun muassa siten, että suojelusuunnitelmia ei vahvisteta ympäristölupavirastossa eikä niillä ole sitovia juridisia seurausvaikutuksia. Suojelusuunnitelmien laadinnasta tai laadituttamisesta vastaavat pääasiassa kunnat ja muut pohjavedenottajat. Suojelusuunnitelmien yhteydessä kerätyt tiedot antavat hyvän pohjan riskien hallintaan. Valtakunnallisella tasolla suojelusuunnitelmia on tehty noin 260 kappaletta ja ne kattavat yhteensä noin tuhat pohjavesialuetta. Alueellisten ympäristökeskusten tekemien arvioiden mukaan noin 240 vedenhankintaa varten tärkeällä pohjavesialueella on todettu olevan pohjavedelle riskiä aiheuttavaa toimintaa siinä määrin, että suojelusuunnitelman laatiminen olisi kiireellinen tehtävä. Lähivuosien tavoite onkin laatia suojelusuunnitelmat ainakin kaikille riskialueille. Lisäksi on esitetty, että kaikki enne n vuotta 2000 laaditut suojelusuunnite l- mat tulisi päivittää (Rintala ym. 2007). Kaakkois-Suomen ympäristökeskuksen alueella suojelusuunnitelmia on laadittu kaikkiaan 8 kappaletta ja ne kattavat yhteensä 18 pohjavesialuetta. Alueella on 34 kansallisin perus-
17 KAS/ Pohjavesi TPO LUONNOS tein määriteltyä riskipohjavesialuetta, joista 8 kuuluu suojelusuunnitelmien piiriin. Suojelusuunnitelmat on tehty pääosin 2000-luvulla. Taulukko 4. Pohjavesialueet, jotka sisältyvät Kaakkois-Suomen ympäristökeskuksen alueella tehtyihin suojelusuunnitelmiin. Pohjavesialue Kunta Laadittu Mettälä Elimäki 2005 Ruissalo Hamina 2005 Vesioronkangas Imatra 2004 Tiuruniemi Joutseno 2004 Tornionmäki Kouvola 2003 Huhtiniemi Lappeenranta 2000 Joutsenonkangas Lappeenranta 2000 Kärki Lappeenranta 2000 Palanutkangas Lappeenranta 2000 Jokela Valkeala 2003 Okanniemi Valkeala 2002 Sairaala Valkeala 2003 Selänpää Valkeala 2002 Tuohikotti Valkeala 2003 Utti Valkeala 1997, 2003 Valkealan kirkonkylä Valkeala 2003 Multamäki Ylämaa 2006 Muslähteenmäki Ylämaa 2006
18 KAS/ Pohjavesi TPO LUONNOS Kuva 4. Pohjavesialueiden suojelusuunnitelmat ja vedenottamoiden suoja-alueet Kaakkois-Suomen ympäristökeskuksen alueella. 3 ERITYISET ALUEET 3.1 Yleistä Vesienhoidon järjestämisestä annetun asetuksen 4 mukaan erityisiin alueisiin kuuluvat seuraavat alueet: (1) Alueet, joilta otetaan tai on tarkoitus ottaa vettä talousvesikäyttöön enemmän kuin keskimäärin 10 kuutiometriä vuorokaudessa tai yli viidenkymmenen ihmisen tarpeisiin. (2) Natura verkostoon kuuluva alue, jolla veden tilan ylläpito tai parantaminen on tärkeää elinympäristön tai lajin suojelun kannalta. (3) Alueet, joilla sijaitsee yhteisön lainsäädännön perusteella uimavedeksi määritelty alue. 3.2 Vedenhankintakäytössä olevat pohjavesialueet Suomessa on noin pohjavesialuetta. Näillä alueilla muodostuu yhteensä lähes kuusi miljoonaa kuutiometriä pohjavettä vuorokaudessa, josta vesilaitokset käyttävät noin 0,7 miljoonaa kuutiometriä. Pohjavedellä on suuri merkitys Suomen vesihuollossa: Pohjaveden ja tekopohjaveden osuus vesilaitosten jakamasta vedestä on 60 prosenttia ja pohjavettä käyttää noin 3,5 miljoonaa asukasta. Pohjaveden osuuden odotetaan tulevaisuudes-
19 KAS/ Pohjavesi TPO LUONNOS sa kasvavan lähinnä pohjaveden pintavettä parempien ominaisuuksien ja vähäisen käsittelytarpeen ansiosta. Kaakkois-Suomen ympäristökeskuksen alueella on 282 vedenhankintaa varten tärkeää (Iluokka, liite 1) tai vedenhankintaan soveltuvaa (II-luokka) pohjavesialuetta. Niistä 119 sijaitsee Vuoksen vesienhoitoalueella (VHA1) ja 163 Kymijoen-Suomenlahden vesienhoitoalueella (VHA2). I-luokan pohjavesialueilla muodostuvan pohjaveden määräksi on arvioitu noin m 3 /a ( m 3 /d) ja II-luokan pohjavesialueilla noin m 3 /a ( m 3 /d). I- ja II-luokan pohjavesialueet kattavat lähes 10 prosenttia Kaakkois- Suomen ympäristökeskuksen maapinta-alasta. Kaakkois-Suomessa käytetään talousvetenä pääasiassa pohjavettä ja tekopohjavettä. Ainoastaan Kuusankoskella on käytössä pintavesilaitos. Lisäksi monet teollisuuslaitokset ottavat prosessivetensä pintavesistä Pohjavedenotto Kaakkois-Suomen ympäristökeskuksen alueella vesilaitosten jakamasta talousvedestä ( m 3 /d) 95 prosenttia on pohjavettä, josta tekopohjaveden osuus on 62 prosenttia. Vedenhankintaa ja -jakelua hoitavat kunnalliset vesihuoltolaitokset, kuntien perustamat osakeyhtiöt sekä vesihuolto-osuuskunnat. Alueen asukkaista 87 prosenttia on liittynyt vesilaitoksiin. Oman vedenhankinnan varassa Kaakkois-Suomessa on noin asukasta. Alueen suurin vedenottaja on Kymenlaakson Vesi Oy (Kotkan, Anjalankosken ja Haminan kaupunkien omistama osakeyhtiö), joka ottaa vetensä ( m 3 vuonna 2006) Valkealasta, Utin pohjavesialueella sijaitsevalta Kuivalan tekopohjavesilaitokselta. Muut huomattavat pohjavedenottajat ovat Lappeenrannan vesilaitos ja Kouvolan Vesi. Lappeenrannan vesilaitoksen kuudelta ottamolta otettiin vuonna 2006 noin m³ vettä, josta noin m³ otettiin Huhtiniemen tekopohjavesilaitokselta. Kouvolan Vesi otti pohjavettä vuonna 2006 noin m³, josta noin m³ otettiin Haukkajärven tekopohjavesilaitokselta Utin pohjavesialueelta Valkealasta, ja loput noin m³ otettiin kolmelta Kouvolassa Tornionmäen pohjavesialueella sijaitsevalta vedenottamolta. Taulukko 5. Pohjavedenotto Kaakkois-Suomen ympäristökeskuksen alueella (keskiarvo vuosilta ). Kunta on vedenottamon sijaintikunta. Taulukossa ei ole huomioitu pienempiä ottamoita, kuten lomakeskusten, yksittäisten koulujen tai vesiosuuskuntien vedenottamoita. Kunta Ottamot (varavedenottamot) Vesimäärä (m³/a) (keskiarvo vuosilta ) Anjalankoski 4 (7) Elimäki 3 (4) Hamina 1 (5) Iitti 4 (2) Imatra 1 (1) Jaala Joutseno 5 (1) Kotka (1) - Kouvola Kuusankoski 0 - Lappeenranta 6 (1) Lemi Luumäki
20 KAS/ Pohjavesi TPO LUONNOS Miehikkälä 3 (1) Parikkala 3 (4) Pyhtää (3) - Rautjärvi Ruokolahti 2 (1) Savitaipale Suomenniemi 2 (1) 8378 Taipalsaari Valkeala 7 (4) Virolahti 3 (1) Ylämaa Kuva 5. Käytössä olevat pohjavedenottamot Kaakkois-Suomen ympäristökeskuksen alueella. Kartassa ei esitetä pienempiä, kuten lomakeskusten, yksittäisten koulujen ja vesiosuuskuntien vedenottamoita Tekopohjavesi Tekopohjavettä muodostetaan imeyttämällä pintavettä maaperään, jolloin imeytyvä vesi puhdistuu maaperässä ja pohjavesivyöhykkeessä. Pintavettä voidaan imeyttää sadettamalla, imeytysaltaiden kautta tai imeytyskaivoista. (Kinnunen ym. 2005). Kakkois-Suomessa tekopohjavesilaitoksia on 4 kpl: Kuivalan ja Haukkajärven tekopohjavesilaitokset Utin pohjavesialueella Valkealassa sekä Huhtiniemen ja Hanhikempin teko-
Kaakkois-Suomen vesienhoidon toimenpideohjelma pohjavesille vuosille
Kaakkois-Suomi Kaakkois-Suomen vesienhoidon toimenpideohjelma pohjavesille vuosille 2010 2015 Heidi Rautanen, Jyrki Tossavainen 3/2010 Kaakkois-Suomen elinkeino-, liikenne ja ympäristökeskuksen julkaisuja
Oulujoen - Iijoen vesienhoitoalueen pohjavesien hoidon toimenpideohjelma. Mikko Jaako Hanna Hentilä
Oulujoen - Iijoen vesienhoitoalueen pohjavesien hoidon toimenpideohjelma Mikko Jaako Hanna Hentilä Pohjois-Pohjanmaan elinkeino-, liikenne- ja ympäristökeskuksen julkaisuja 4/2011 Oulujoen - Iijoen vesienhoitoalueen